**LIETUVOS RESPUBLIKOS**



**FINANSINIŲ NUSIKALTIMŲ TYRIMO TARNYBOS ĮSTATYMO 7 IR 20 STRAIPSNIŲ PAKEITIMO**

**Į S T A T Y M A S**

2003 m. balandžio 3 d. Nr. IX-1460

Vilnius

(Žin., 2002, Nr. 33-1250)

**1 straipsnis. 7 straipsnio 3 punkto pakeitimas**

7 straipsnio 3 punkte vietoj žodžių „kvotą, parengtinį tardymą“ įrašyti žodžius „ikiteisminį tyrimą“, vietoj žodžių „patikrinimus, revizijas“ įrašyti žodį „tyrimą“ ir šį punktą išdėstyti taip:

„3) įstatymų nustatyta tvarka vykdyti operatyvinę veiklą, atlikti ikiteisminį tyrimą, ūkinės finansinės veiklos tyrimą;“.

**2 straipsnis. 20 straipsnio 2 dalies pakeitimas**

20 straipsnio 2 dalyje vietoj žodžių „kvotą ir parengtinį tardymą“ įrašyti žodžius „ikiteisminį tyrimą“, vietoj žodžio „kontroliuoja“ įrašyti žodžius „organizuoja ir jam vadovauja“ ir šią dalį išdėstyti taip:

„2. Tarnybos atliekamą ikiteisminį tyrimą įstatymų nustatyta tvarka organizuoja ir jam vadovauja prokuroras.“

**3 straipsnis. Įstatymo įsigaliojimas**

Šis Įstatymas įsigalioja kartu su Lietuvos Respublikos baudžiamuoju kodeksu (Žin., 2000, Nr. 89-2741) ir Lietuvos Respublikos baudžiamojo proceso kodeksu (Žin., 2002, Nr. 37-1341).

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS ROLANDAS PAKSAS